


[bookmark: LW_BM_COVERPAGE]






RO		 	RO
1.	Introducere	3
2.	Misiunea IAS: obiectivele de independență, obiectivitate și răspundere și domeniul de aplicare a raportului	3
3.	Prezentare generală a activității de audit	4
3.1.	Punerea în aplicare a planului de audit pentru anul 2015	4
3.2.	Date statistice privind recomandările IAS	6
4.	Rezumatul activității de audit	8
4.1.	Concluzii privind auditurile performanței	8
4.1.1.	Performanța direcțiilor generale, a serviciilor și a agențiilor executive ale Comisiei: procese orizontale (resurse umane, sectorul informatic, antifraudă etc.)	10
4.1.2.	Performanță în ceea ce privește executarea creditelor operaționale bugetare	12
4.1.3.	Performanță în domeniile de politică care nu implică cheltuieli	14
4.2.	Concluziile limitate ale IAS cu privire la situația controlului intern din cadrul fiecărei direcții generale	14
4.3.	Opinia generală privind gestiunea financiară a Comisiei	15
5.	Consultarea cu Grupul pentru nereguli financiare al Comisiei	16
6.	Concluzii	16
7.	Listă de acronime	17



[bookmark: _Toc458419149][bookmark: _Toc255288538][bookmark: _Toc351391759][bookmark: _Toc351391854][bookmark: _Toc351391961][bookmark: _Toc351392027][bookmark: _Toc351392070]Introducere
Scopul prezentului raport este de a informa Parlamentul European și Consiliul cu privire la activitatea desfășurată de Serviciul de Audit Intern al Comisiei (IAS), astfel cum se prevede la articolul 99 alineatul (5) din Regulamentul financiar. Acesta se bazează pe raportul elaborat de auditorul intern al Comisiei în temeiul articolului 99 alineatul (3) din regulamentul menționat, referitor la rapoartele de audit și de consultanță ale IAS finalizate în 2015 cu privire la diferite direcții generale, servicii și agenții executive ale Comisiei[footnoteRef:2]. În conformitate cu temeiul său juridic, raportul conține un rezumat al numărului și tipului de audituri interne realizate, al recomandărilor formulate și al acțiunilor întreprinse ca urmare a recomandărilor[footnoteRef:3]. Rapoartele de audit finalizate în perioada 1 februarie 2015 – 31 ianuarie 2016 sunt incluse în prezentul raport. Recomandările puse în aplicare după data-limită de 31 ianuarie 2016 nu sunt luate în considerare. [2:  	Raportul nu include auditurile efectuate de IAS în cadrul agențiilor europene descentralizate, al Serviciului European de Acțiune Externă sau al altor organisme care fac obiectul unor rapoarte anuale separate.]  [3: 	Cerință care decurge din Standardul de performanță 2060 din cadrul Standardelor internaționale pentru practica profesională a auditului intern (standardele) promulgate de Institutul Auditorilor Interni (IIA).] 

[bookmark: _Toc457473123][bookmark: _Toc457473493][bookmark: _Toc457473525][bookmark: _Toc457473124][bookmark: _Toc457473494][bookmark: _Toc457473526][bookmark: _Toc458419150]Misiunea IAS: Obiectivele de independență, obiectivitate și răspundere și domeniul de aplicare a raportului
Misiunea Serviciului de Audit Intern este să furnizeze Comisiei servicii de asigurare și de consultanță independente și obiective, menite să confere valoare adăugată și să îmbunătățească operațiunile Comisiei. IAS sprijină Comisia să își atingă obiectivele prin aplicarea unei abordări sistematice disciplinate pentru a evalua și a formula recomandări cu privire la îmbunătățirea eficacității proceselor de gestionare a riscurilor, de control și de guvernanță. Printre sarcinile sale se numără evaluarea și formularea de recomandări adecvate pentru îmbunătățirea procesului de guvernanță în ceea ce privește îndeplinirea următoarelor obiective: promovarea unei etici și a unor valori corespunzătoare în cadrul organizației, asigurarea gestionării eficace a performanței și a responsabilității organizaționale și comunicarea eficace a informațiilor privind riscurile și controlul către sectoarele corespunzătoare ale organizației. Prin urmare, IAS promovează o cultură a gestionării eficiente și eficace în cadrul Comisiei și al departamentelor sale. Independența IAS este consacrată în Regulamentul financiar[footnoteRef:4] și în Carta misiunii sale[footnoteRef:5], astfel cum a fost adoptată de Comisie. IAS prezintă Comitetului de monitorizare a auditurilor (CMA) rapoarte cu privire la toate auditurile efectuate. Comitetul de monitorizare a auditurilor asistă Colegiul comisarilor, asigurându-se că activitatea IAS, a fostelor structuri de audit intern (IAC) și a Curții de Conturi Europene (CCE) este luată în considerare în mod corespunzător de serviciile Comisiei și este urmată de măsuri corespunzătoare. [4:  	Articolul 100 din Regulamentul financiar.]  [5:  	C(2015)2541 (20 aprilie 2015), Comunicarea Comisiei, Carta privind misiunea Serviciului de Audit Intern al Comisiei Europene.] 

IAS își desfășoară activitatea în conformitate cu dispozițiile Regulamentului financiar, ale Standardelor internaționale pentru practica profesională a auditului intern și ale Codului de etică al Institutului Auditorilor Interni.
IAS nu auditează sistemele de control ale statelor membre în ceea ce privește fondurile Comisiei. Auditurile de acest tip, care vizează nivelul beneficiarilor individuali, sunt efectuate de auditorii interni ai statelor membre, de autoritățile naționale de audit, de alte direcții generale individuale ale Comisiei și de Curtea de Conturi Europeană. Cu toate acestea, IAS auditează măsurile luate de serviciile Comisiei pentru a supraveghea și a audita organismele din statele membre, precum și alte organisme care sunt responsabile cu efectuarea plăților din fondurile UE, cum ar fi Organizația Națiunilor Unite. În conformitate cu Regulamentul financiar, IAS poate îndeplini astfel de îndatoriri la fața locului, inclusiv în statele membre.
[bookmark: _Toc457473496][bookmark: _Toc457473528][bookmark: _Toc457473497][bookmark: _Toc457473529][bookmark: _Toc458419151]Prezentare generală a activității de audit 
[bookmark: _Toc458419152]Punerea în aplicare a planului de audit pentru anul 2015
Până la data-limită de 31 ianuarie 2016, punerea în aplicare a planului de audit pentru anul 2015 și-a atins obiectivul de 100 % din misiunile planificate pentru audituri în cadrul Comisiei, al serviciilor și al agențiilor executive[footnoteRef:6]. [6:  	Documentul de lucru al serviciilor Comisiei oferă o prezentare generală a tuturor angajamentelor în materie de audit și de audit de urmărire subsecventă care au fost îndeplinite.] 

Au fost finalizate 139 de misiuni (inclusiv audituri, acțiuni de urmărire subsecventă, analize restrânse, evaluări ale riscurilor și o scrisoare cu recomandări către conducere), defalcate astfel cum se indică în tabelul de mai jos.


	
	2015
	2014 
	2013

	 
	Misiuni
	Rapoarte
	Misiuni
	Rapoarte
	Misiuni
	Rapoarte

	Audit
	38
	52[footnoteRef:7] [7:  	Unele audituri, în special auditurile care implică mai multe direcții generale, pot conduce la mai multe rapoarte de audit.] 

	25[footnoteRef:8] [8:  	Se consideră că „Analiza lacunelor din noua legislație/proiectare pentru perioada de programare 2014­2020 a fondurilor structurale și de investiții europene - Partea 2” transmisă către DG REGIO și DG EMPL ține de două misiuni.] 

	31
	22[footnoteRef:9] [9:  	Se consideră că „Auditul cu privire la strategia de control - Punerea în aplicare în cadrul DG AGRI” ține de două misiuni efectuate de două echipe de audit diferite, în urma cărora s-a întocmit un singur raport de audit.] 

	23

	Acțiune subsecventă
	96
	-[footnoteRef:10] [10:  	După centralizarea funcției de audit intern la începutul anului 2015, IAS a preluat 908 recomandări emise de structurile de audit intern anterioare care trebuie să fie monitorizate în continuare. Cu ocazia inițierii misiunilor de urmărire subsecventă în 2015, IAS a grupat recomandările formulate în urma unei serii de audituri realizate anterior de o structură de audit intern. Rezultatele au fost raportate în cadrul unui singur raport sau al unei singure note de încheiere. Având în vedere faptul că nu sunt produse rapoarte sau note de încheiere separate pentru fiecare audit monitorizat, în tabel nu sunt prezentate statistici privind numărul de rapoarte.] 

	53
	-
	48
	-

	Revizuire (limitată)
	2
	2
	5
	5
	4
	4

	Scrisoare cu recomandări către conducere
	1
	1
	1
	1
	1
	1

	Evaluarea riscurilor informatice
	0
	0
	1
	1
	0
	0

	Evaluarea riscurilor[footnoteRef:11] SCAS [11:  	Sistemul Comun de Asigurări de Sănătate (SCAS).] 

	1
	1
	0
	0
	0
	0

	Consultanță
	1
	1
	0
	0
	0
	0

	Total
	139
	57
	85
	38
	75
	28



Creșterea numărului de misiuni finalizate de IAS în 2015 în comparație cu anii anteriori se datorează, în special, centralizării funcției de audit intern. În 2015, IAS a primit 60 de posturi noi, care au fost ocupate treptat. Prin urmare, planul de audit a inclus noi misiuni în conformitate cu creșterea capacității disponibile. Planul final de audit pentru anul 2016 conține 101 misiuni de audit (exclusiv misiunile de urmărire subsecventă), dintre care 67 sunt planificate să fie finalizate în 2016.
Conform cartei sale și standardelor internaționale și pentru a asigura o punere în aplicare eficientă și eficace a planului de audit, IAS își planifică activitățile de audit pe baza unei evaluări a riscului și a unei analize a capacității. Ulterior, punerea în aplicare este monitorizată periodic și se efectuează ajustări, dacă este necesar.

[bookmark: _Toc458419153]Date statistice privind recomandările IAS
Numărul de recomandări emise de IAS (inclusiv nivelul de acceptare a acestora) în 2015 a fost după cum urmează:
	 
	Recomandări noi
	Recomandări acceptate
	Recomandări respinse

	Prioritate
	 
	 
	%
	 
	%

	Esențială
	1
	1
	100 %
	0
	N.A.

	Foarte importantă
	80
	80
	100 %
	0
	N.A

	Importantă
	128
	128
	100 %
	0
	N.A.

	De dorit
	7
	7
	100 %.
	0
	N.A.

	Total
	216
	216
	100 %
	0
	N.A


Pentru toate recomandările acceptate, entitățile auditate au elaborat planuri de acțiune care au fost prezentate IAS și au fost evaluate ca fiind satisfăcătoare.
Tabelul de mai jos prezintă punerea în aplicare a recomandărilor acceptate formulate în perioada 2011-2015, astfel cum a fost evaluată de entitățile auditate[footnoteRef:12], la data de 31 ianuarie 2016[footnoteRef:13]. Recomandările puse în aplicare după data-limită de 31 ianuarie 2016 nu sunt luate în considerare. [12:  	Acest tabel prezintă cea mai recentă clasificare a recomandărilor. Aceasta poate fi diferită de clasificarea din raportul inițial în cazul în care acțiunile ulterioare întreprinse de entitatea auditată sunt considerate a fi suficiente pentru atenuarea parțială a riscurilor identificate și conduc, în consecință, la o declasare a recomandării.
]  [13:  	Recomandările puse în aplicare după data-limită de 31 ianuarie 2016 nu sunt luate în considerare.] 

	
	
	
	Puse în aplicare
	În curs (în funcție de numărul de luni de întârziere)

	Anul 
	Prioritate
	Total 
	#
	%
	#
	%
	Nicio întârziere
	0 - 6
	 6 - 12
	12+

	2011
	Esențială
	0
	0
	0 %
	0
	0 %
	0
	0
	0
	0

	
	Foarte importantă
	47
	47
	100 %
	0
	0 %
	0
	0
	0
	0

	
	Importantă
	101
	99
	98 %
	2
	2 %
	0
	0
	0
	2

	
	De dorit
	10
	10
	100 %
	0
	0 %
	0
	0
	0
	0

	
	Total 2011
	158
	156
	99 %
	2
	1 %
	0
	0
	0
	2

	2012
	Esențială
	0
	0
	0 %
	0
	0 %
	0
	0
	0
	0

	
	Foarte importantă
	68
	62
	91 %
	6
	9 %
	0
	0
	3
	3

	
	Importantă
	123
	113
	92 %
	10
	8 %
	2
	2
	0
	6

	
	De dorit
	0
	0
	0 %
	0
	0 %
	0
	0
	0
	0

	
	Total 2012
	191
	175
	92 %
	16
	8 %
	2
	2
	3
	9

	2013
	Esențială
	0
	0
	0 %
	0
	0 %
	0
	0
	0
	0

	
	Foarte importantă
	48
	40
	83 %
	8
	17 %
	5
	0
	0
	3

	
	[bookmark: h.17dp8vu]Importantă
	73
	60
	82 %
	13
	18 %
	1
	1
	1
	10

	
	De dorit
	6
	6
	100 %
	0
	0 %
	0
	0
	0
	0

	
	Total 2013
	127
	106
	83 %
	21
	17 %
	6
	1
	1
	13

	2014
	Esențială
	0
	0
	0 %
	0
	0 %
	0
	0
	0
	0

	
	Foarte importantă
	45
	19
	42 %
	26
	58 %
	5
	14
	7
	0

	
	Importantă
	77
	53
	69 %
	24
	31 %
	6
	8
	9
	1

	
	De dorit
	3
	3
	100 %
	0
	0 %
	0
	0
	0
	0

	
	Total 2014
	125
	75
	60 %
	50
	40 %
	11
	22
	16
	1

	Recomandări IAC preluate
	Esențială
	0
	0
	0 %
	0
	0 %
	0
	0
	0
	0

	
	Foarte importantă
	281
	233
	83 %
	48
	17 %
	10
	23
	5
	10

	
	Importantă
	583
	466
	80 %
	117
	20 %
	20
	40
	23
	34

	
	De dorit
	44
	44
	100 %
	0
	0 %
	0
	0
	0
	0

	
	Total IAC
	908
	743
	82 %
	165
	18 %
	30
	63
	28
	44

	2015
	Esențială
	1
	0
	0 %
	1
	100 %
	1
	0
	0
	0

	
	Foarte importantă
	80
	6
	8 %
	74
	92 %
	69
	5
	0
	0

	
	Importantă
	128
	9
	7 %
	119
	93 %
	109
	10
	0
	0

	
	De dorit
	7
	0
	0 %
	7
	100 %
	7
	0
	0
	0

	
	Total 2015 
	216
	15
	7 %
	201
	93 %
	186
	15
	0
	0

	TOTAL 2011-2015 
	1725
	1270
	74 %
	455
	26 %
	235
	103
	48
	69

	Esențială sau foarte importantă 
	570
	407
	72 %
	163
	28 %
	90
	42
	15
	16



Creșterea considerabilă a numărului total de recomandări deschise se explică în principal prin faptul că, odată cu centralizarea funcției de audit intern, recomandările IAC anterioare au fost preluate de IAS.
În ansamblu, 1 270 sau 74 % din numărul total al recomandărilor acceptate în perioada 2011-2015 sunt considerate de către entitățile auditate ca fiind puse în aplicare, restul de 455 de recomandări (sau 26 %) fiind încă în curs de punere în aplicare. Din numărul total de 455 de recomandări în curs, una este esențială, dar nu întârziată, iar 162 de recomandări sunt foarte importante. 
Din totalul de 455 de recomandări în curs, 220 înregistrau întârzieri, reprezentând 13 % din numărul total al recomandărilor acceptate, din care 31 recomandări foarte importante înregistrau întârzieri foarte mari (peste 6 luni față de termenul inițial). La această cifră ar trebui adăugată încă o recomandare foarte importantă, care a înregistrat o întârziere mare, dintr-un raport de audit emis înainte de actuala perioadă de raportare (2011-2015). În ansamblu, acestea reprezintă doar 1,9 % din numărul total al recomandărilor acceptate în perioada 2011-2015.
În ansamblu, IAS consideră că aceasta este situație bună, comparabilă cu rapoartele anterioare și o indicație a faptului că serviciile Comisiei tratează cu seriozitate punerea în aplicare a recomandărilor foarte importante și, prin urmare, reducerea riscurilor identificate. Cu toate acestea, trebuie să se acorde atenție recomandărilor „foarte importante” care înregistrează întârzieri mari, și anume o întârziere de peste șase luni. CMA a fost informat în mod regulat cu privire la stadiul actual al punerii în aplicare a recomandărilor IAS (evaluarea realizată de conducere și rezultatele misiunilor de urmărire subsecventă efectuate de IAS). S-a atras atenția, în special, asupra recomandărilor foarte importante cu o întârziere de peste șase luni. CMA a hotărât să ia măsuri specifice reamintind serviciilor de responsabilitatea acestora de a pune în aplicare recomandările IAS, după caz. 
Numărul total de recomandări emise în perioada 2011-2015, pentru care s-a efectuat un audit de urmărire subsecventă se ridică la 1 004, în comparație cu cele 1 270 raportate ca fiind „pregătite pentru examinare” de către entitățile auditate.
Din numărul total de recomandări emise și monitorizate în cursul perioadei respective (1 004), 911 (91 %) au fost închise de auditor. Aceasta înseamnă că, în medie, IAS a apreciat că 9 % din recomandări nu au putut fi considerate deocamdată ca fiind puse în aplicare în mod efectiv și, prin urmare, nu au fost închise după încheierea auditului de urmărire subsecventă. Aceasta reprezintă o creștere în comparație cu anul anterior (5 %). Aceasta se explică prin faptul că IAS a efectuat o serie de audituri de urmărire subsecventă în a doua jumătate a anului 2015, care au inclus, de asemenea, o reexaminare a stadiului de punere în aplicare a recomandărilor care încă nu au fost evaluate de entitatea auditată ca fiind „pregătite pentru examinare”. Majoritatea acestor recomandări au fost recomandări IAC, IAS profitând de ocazie pentru a evalua situația actuală a acestora în același timp cu analizarea altor recomandări din cadrul aceluiași audit care au fost considerate de entitatea auditată ca fiind „pregătite pentru examinare”. În plus, IAS a evaluat progresele realizate cu privire la anumite recomandări legate direct de procesul de consolidare a asigurării în contextul rapoartelor anuale de activitate (RAA) pentru a transmite direcțiilor generale informații despre cea mai recentă situație a raportării în RAA. Aceasta a fost o nouă abordare în comparație cu anii precedenți.
După neutralizarea acestui efect (de exemplu, prin luarea în considerare doar a recomandărilor raportate de conducere ca fiind „pregătite pentru examinare”), procentul total din recomandările evaluate ca fiind „în curs de punere în aplicare” după un audit de urmărire subsecventă scade la 4 %, cifră care corespunde rapoartelor anterioare.
[bookmark: _Toc458419154]Rezumatul activității de audit
[bookmark: _Toc384658386][bookmark: _Toc448503097][bookmark: _Toc449541315][bookmark: _Toc458419155][bookmark: _Toc351391794][bookmark: _Toc351391889][bookmark: _Toc351391996][bookmark: _Toc351392062][bookmark: _Toc351392105]Concluzii privind auditurile performanței 
Ca răspuns la orientarea Comisiei spre o consolidare a culturii bazate pe performanță și o mai mare concentrare asupra celui mai bun raport calitate-preț, IAS a continuat să efectueze audituri ale performanței[footnoteRef:14] și audituri care cuprind elemente importante de performanță (audituri cuprinzătoare) în 2015, ca parte a planului său strategic de audit pentru perioada 2013-2015. [14:  	În total, IAS a efectuat 35 de audituri de performanță și cuprinzătoare. Pentru mai multe detalii, a se vedea documentul de lucru al serviciilor Comisiei.] 

Aceste audituri au vizat o serie de aspecte legate de performanță: 
· Direcțiile generale și serviciile se confruntă cu o presiune din ce în ce mai mare în ce privește resursele financiare și umane și trebuie să demonstreze în același timp că își îndeplinesc obiectivele și obțin cel mai bun raport calitate-preț. Serviciul de audit intern s-a concentrat pe (1) modul în care direcțiile generale și serviciile gestionează, monitorizează și raportează cu privire la obiectivele specifice care sunt sub controlul lor și pot fi atinse prin realizările și acțiunile acestora, (2) utilizarea resurselor interne și (3) modul în care acestea evaluează beneficiile proceselor și controalelor lor interne. 
· Cadrul financiar multianual pentru perioada 2014-2020 pune un accent mai mare pe obținerea de rezultate, iar noile dispoziții din temeiurile juridice au introdus mecanisme menite să consolideze cadrele de performanță pentru programele de cheltuieli pentru perioada 2014-2020. 
IAS s-a axat pe modul în care direcțiile generale și serviciile gestionează, monitorizează și raportează cu privire la performanța politicilor UE. Aceasta se aplică atât programelor de cheltuieli, cât și activităților care nu implică cheltuieli. Obiectivele de politică sunt definite, în general, prin obiective generale la care direcțiile generale și serviciile contribuie într-o anumită măsură. Realizarea obiectivelor generale este influențată, de asemenea, de alți factori externi și de către terți. 
În conformitate cu metodologia sa și cu cele mai bune practici, IAS a abordat performanța în mod indirect, și anume a evaluat dacă și în ce mod conducerea a creat sisteme de gestionare pentru măsurarea performanței (eficiența și eficacitatea) activităților pe care le desfășoară. Prin această abordare, IAS urmărește să asigure că, în primul rând, direcțiile generale și serviciile au instituit cadre de performanță, inclusiv instrumente de măsurare a performanței (și anume, indicatori-cheie) și sisteme de monitorizare[footnoteRef:15]. Aceasta se datorează, parțial, faptului că un mare număr de temeiuri juridice pentru programele de cheltuieli stabilesc obiective care au un domeniu de aplicare mai larg decât ceea ce Comisia poate realiza efectiv pe cont propriu. Aceasta înseamnă că obiectivele și criteriile de referință SMART trebuie să fie instituite în primul rând la nivelul Comisiei, pentru a separa, în măsura posibilului, obiectivele specifice ale Comisiei și performanța acesteia de cele ale programelor de cheltuieli, a căror realizare depinde, de asemenea, de alți actori­cheie, în special atunci când programele UE sunt puse în aplicare prin gestiune partajată și indirectă (state membre, regiuni etc.). [15:  	A se vedea Rezoluția Parlamentului European din 28 aprilie 2016 conținând observațiile care fac parte integrantă din deciziile privind descărcarea de gestiune pentru execuția bugetului general al Uniunii Europene aferent exercițiului financiar 2014, secțiunea III – Comisia și agențiile executive [2015/2154 (DEC)] (ref. P8_TA-PROV(2016)0147), punctul 18: „creșterea nivelului auditului performanței nu poate fi realizată într-o singură etapă, deoarece auditurile performanței se pot efectua numai odată ce actele juridice de bază și bugetul sunt elaborate, cu intenția de a alinia obiectivele de politică cu indicatorii calitativi sau de a produce rezultate măsurabile”.] 

Următoarele secțiuni prezintă concluziile IAS privind diferitele aspecte ale performanței controalelor de audit efectuate în 2015.
1.1.1. [bookmark: _Toc458419156]Performanța direcțiilor generale, a serviciilor și a agențiilor executive ale Comisiei: procese orizontale (resurse umane, sectorul informatic, antifraudă etc.)
 Planificare strategică și programare
În ceea ce privește programarea și planificarea strategică, Comisia pune în aplicare un cadru de performanță solid, bazat pe (1) stabilirea ex ante a unor obiective generale și specifice, care sunt derivate din orientările politice ale Comisiei, de către direcțiile generale și servicii în planurile lor de gestionare, (2) măsurarea și monitorizarea periodică a indicatorilor de performanță și (3) raportarea privind realizările în rapoartele lor anuale de activitate. Aceste responsabilități descentralizate sunt compensate la nivel instituțional de către SG și DG BUDG, care furnizează cadrul general, coordonează activitatea și oferă orientare și asistență. IAS a constatat că sunt necesare eforturi suplimentare, atât la nivel instituțional, cât și la nivel descentralizat, pentru a îmbunătăți și mai mult calitatea indicatorilor după misiunea de audit: între timp, serviciile centrale au efectuat o revizuire cuprinzătoare a ciclului de planificare strategică și de programare, care a avut drept principal rezultat instrucțiuni noi pentru documentele de planificare în noiembrie 2015. IAS nu a realizat încă un audit de urmărire subsecventă (a se vedea documentul de lucru al serviciilor Comisiei, partea 1, secțiunea 1.2).
În acest context, IAS a realizat, de asemenea, o misiune de consultanță la cererea conducerii DG FISMA, care a condus la o serie de recomandări și sugestii pentru planurile strategice și planurile anuale de gestionare ale direcției generale și, în general, pentru trecerea la o cultură bazată pe performanță (a se vedea documentul de lucru al serviciilor Comisiei, partea 1, secțiunea 7.5).
 Antifraudă
În domeniul antifraudă, IAS a constatat că toate direcțiile generale și serviciile auditate au conceput și au pus în aplicare o strategie antifraudă, în conformitate cu orientările oferite de OLAF în domeniu. Cu toate acestea, sunt necesare îmbunătățiri suplimentare la nivel instituțional și la nivel operațional pentru a spori eficiența strategiei de combatere a fraudei. IAS a recomandat consolidarea cadrului și a orientărilor antifraudă la nivel instituțional și trecerea de la evaluări de înalt nivel individuale la un exercițiu coordonat încorporat în ciclul de planificare strategică și de programare prin care măsurile antifraudă sunt integrate efectiv în sistemele de control intern ale direcțiilor generale și serviciilor. De asemenea, IAS a considerat că sunt necesare măsuri ad hoc pentru a aborda statutul auditurilor de expertize criminalistice din cadrul DG DEVCO și pentru a consolida controalele efectuate cu privire la proiectele COFUND în cadrul Agenției Executive pentru Cercetare (a se vedea documentul de lucru al serviciilor Comisiei, partea 1, secțiunea 1.3).
 Securitatea informatică
În domeniul informatic, securitatea informatică eficace reprezintă o provocare majoră în fața unor amenințări în continuă evoluție care pot aduce prejudicii confidențialității, integrității și disponibilității informațiilor păstrate și prelucrate de Comisie. Auditurile anterioare efectuate de IAS în ultimii ani au identificat o serie de deficiențe sistemice și recurente în domeniu, care au fost prezentate într-o scrisoare cu recomandări către conducere adresată serviciilor operative responsabile cu securitatea informatică. În pofida disponibilității unei forțe de muncă de înaltă calificare și competentă din punct de vedere tehnic la nivel operațional, IAS a constatat că este necesară consolidarea de către Comisie a supravegherii eficace a aspectelor legate de securitatea informațiilor (a se vedea documentul de lucru al serviciilor Comisiei, partea 1, secțiunea 9.2).
La nivel local, un audit privind gestionarea sistemelor informatice locale în cadrul DG COMP a confirmat unele dintre aspectele privind securitatea informatică și a identificat, de asemenea, alte aspecte cu privire la finanțarea în domeniul informatic, alinierea activității cu sistemul informatic, precum și gestionarea proiectului și a calității (a se vedea documentul de lucru al serviciilor Comisiei, partea 1, secțiunea 9.1).
 Centrul comun de asistență în domeniul cercetării (procese operative, instrumente informatice, guvernanță)
Pentru direcțiile generale și serviciile din domeniul cercetării, Centrul comun de asistență oferă procese operative comune și servicii informatice, juridice, de audit, de informare și de date. În plus, se aștepta ca centralizarea serviciilor de asistență să aibă drept rezultat câștiguri de eficiență generate de reducerea costurilor, economii la nivelul locurilor de muncă și raționalizarea proceselor și procedurilor. Auditul IAS, efectuat într-un stadiu timpuriu al operațiunilor centrului, a recunoscut realizările importante în ceea ce privește armonizarea și simplificarea proceselor operative și a instrumentelor informatice, care a condus la un rezultat pozitiv pentru beneficiarii fondurilor UE (limitarea duratei procedurii de acordare a subvențiilor, reducerea sarcinii administrative), chiar dacă persistă anumite deficiențe, în special în ceea ce privește structura de guvernanță (a se vedea documentul de lucru al serviciilor Comisiei, partea 1, secțiunea 4.7).
 RESURSE UMANE
În domeniul resurselor umane, IAS a constatat că rata de absență din motive de boală în cadrul Comisiei este stabilă, dar că rata medie este semnificativ mai mare în cadrul birourilor (OIB, OIL, PMO). Responsabilitatea pentru gestionarea absențelor din motive de boală revine atât structurilor operaționale, cât și celor instituționale (DG HR). La ambele niveluri, administratorii au cunoștință de absențele din motive de boală și s-au angajat pe deplin să gestioneze fenomenul în domeniile lor de competență. Cu toate acestea, sunt necesare măsuri suplimentare la ambele niveluri, pentru a îmbunătăți măsurarea, monitorizarea și raportarea cu privire la nivelul absenței din motive de boală, identificarea ratelor de referință ale absenței din motive de boală și verificarea absențelor din motive de boală de către serviciul medical (a se vedea documentul de lucru al serviciilor Comisiei, partea 1, secțiunea 1.1).
O altă temă legată de resursele umane abordată în 2015 a fost procesul de gestionare a cunoștințelor în cadrul DG COMP, unde IAS a constatat că sistemele existente de colectare, de stocare și de schimb de cunoștințe sunt, în general, eficiente și eficace și sprijină în mod adecvat personalul DG COMP în asigurarea calității ridicate și a consecvenței în soluționarea cazurilor din domeniul concurenței (a se vedea documentul de lucru al serviciilor Comisiei, partea 1, secțiunea 7.4).
1.1.2. [bookmark: _Toc458419157]Performanță în ceea ce privește executarea creditelor operaționale bugetare
 Gestiunea directă
În ceea ce privește fondurile gestionate direct, mai multe audituri au evaluat gradul de pregătire a sistemelor de gestiune și control ale direcțiilor generale și serviciilor pentru a executa bugetul programelor de cheltuieli pentru care sunt responsabile (Orizont 2020, programele din domeniul protecției consumatorilor și al sănătății, programul LIFE, instrumentul pentru IMM-uri, Mecanismul pentru interconectarea Europei). Unele dintre audituri s-au axat, în special, pe caracterul adecvat al procesului de gestionare a subvențiilor, în timp ce altele au evaluat eficiența și eficacitatea sistemelor instituite pentru gestionarea și controlul unor programe specifice. În general, auditurile IAS au constatat că direcțiile generale și serviciile auditate (DG CNECT, DG RTD, CHAFEA și ERCEA) au instituit proceduri eficace și eficiente pentru gestionarea subvențiilor. Cu toate acestea, în cadrul CHAFEA și EASME au fost identificate deficiențe semnificative în ceea ce privește procedurile de gestionare a subvențiilor, care trebuie să fie abordate. Unele agenții executive, în special EASME și INEA, se confruntă cu provocări semnificative în gestionarea adecvată a punerii în aplicare a diferitelor programe de cheltuieli care le-au fost delegate. Deficiențele constatate în ceea ce privește strategia de control și procesele de consolidare a asigurării pentru diferitele programe gestionate de către EASME și INEA constituie un domeniu specific de interes [a se vedea documentul de lucru al serviciilor Comisiei, partea 1, secțiunile 2.5 (CHAFEA), 4.1 (DG CONNECT), 4.8 (DG RTD), 4.10 (EASME), 4.11 (ERCEA), 4.12 (INEA)].
 Gestiunea indirectă
(a) Domeniul acțiunii externe (fonduri fiduciare ale UE)
În domeniul acțiunii externe a direcțiilor generale, s-a efectuat un audit în cadrul DG DEVCO și DG NEAR privind conceperea și punerea în aplicare a fondurilor fiduciare ale UE. Acesta a concluzionat că, deși primele fonduri fiduciare au înregistrat un anumit succes în atragerea unui număr limitat de donatori și în creșterea vizibilității activității acestora, sunt necesare eforturi suplimentare pentru a beneficia pe deplin de acest mecanism de finanțare pentru a aborda provocările complexe din punct de vedere operațional și financiar prezentate de punerea în aplicare a unor proiecte în situații de criză și medii fragile. În special, ar trebui consolidate procesele de guvernanță și gestionarea performanței operaționale a fondurilor fiduciare (a se vedea documentul de lucru al serviciilor Comisiei, partea 1, secțiunea 5.1).
(b) Combinarea unor moduri de gestiune diferite: Erasmus+ (EAC și EACEA) și ENI/IPA (NEAR)
Unele programe de finanțare sunt puse în aplicare prin combinarea unor moduri de gestiune diferite. Acest lucru este valabil pentru programul Erasmus+ gestionat de DG EAC și EACEA și pentru Instrumentul european de vecinătate și Instrumentul de asistență pentru pre-aderare gestionate de DG NEAR. 
În ceea ce privește Erasmus+, atât DG EAC, cât și EACEA au pus în aplicare sisteme eficace de control intern capabile să ofere o asigurare rezonabilă ordonatorilor de credite prin (sub)delegare [a se vedea documentul de lucru al serviciilor Comisiei, partea 1, secțiunile 6.2 (DG EAC) și 6.3 (EACEA)].
Cu toate acestea, în cadrul DG NEAR, IAS a identificat deficiențe importante în ceea ce privește strategia de control a Instrumentului de preaderare, în special pentru a obține asigurări privind capacitatea țărilor beneficiare de a executa bugetul (a se vedea documentul de lucru al serviciilor Comisiei, partea 1, secțiunea 5.3).
În ceea ce privește noul instrument de preaderare din cadrul programului 2014­2020, DG NEAR nu este suficient de pregătită pentru punerea în aplicare a unui cadru de evaluare a performanței pentru țările beneficiare (a se vedea documentul de lucru al serviciilor Comisiei, partea 1, secțiunea 5.2).
(c) Gestiunea indirectă: mecanisme de supraveghere instituite (DG DEVCO, DG ENER, DG GROW, DG MOVE)
În domeniul fondurilor gestionate indirect, mai multe audituri au vizat mecanismele de supraveghere instituite în direcțiile generale și servicii (DG DEVCO, DG ENER, DG GROW, DG MOVE) pentru gestionarea unor programe specifice (Instrumentul financiar pentru pace în Africa, Mecanismul pentru interconectarea Europei, Programul de asistență pentru dezafectare nucleară și Galileo). În acest domeniu, au fost identificate mai multe deficiențe semnificative ale strategiilor de control și de supraveghere ale direcțiilor generale, care ar putea pune în pericol realizarea obiectivelor de politică, dând naștere unor recomandări esențiale și foarte importante care necesită măsuri urgente [a se vedea documentul de lucru al serviciilor Comisiei, partea 1, secțiunile 5.4 (DG DEVCO), 4.4 (DG ENER), 7.1 (DG GROWTH), 4.6 (DG MOVE)].
 Gestiunea partajată
1. Analiza decalajului: pregătirea pentru gestionarea noilor cerințe juridice și concentrarea asupra performanței în cadrul programelor de cheltuieli, conceperea sistemelor de gestiune și control
În 2014, IAS s-a concentrat într-o serie de audituri asupra modului în care direcțiile generale și serviciile au răspuns la noile cerințe legislative de finanțare a programelor pentru perioada de programare 2014-2020. Aceste analize ale lacunelor au fost finalizate în 2015 (DG MARE și DG HOME) și au identificat o serie de riscuri cu care se confruntă Comisia ca urmare a procesului colegislativ, care trebuie atenuate prin elaborarea și punerea în aplicare a sistemelor de gestiune și control ale direcțiilor generale și serviciilor [a se vedea documentul de lucru al serviciilor Comisiei, partea 1, secțiunile 2.4 (DG MARE), 6.1 (DG HOME)].
1. Gestiunea partajată: supravegherea sistemelor de gestiune și control ale statelor membre, orientarea către rezultate și cadrul de performanță, condiționalitățile ex ante
În ceea ce privește gestiunea partajată, s-au identificat deficiențe semnificative în supravegherea sistemelor de gestiune și control ale statelor membre instituite pentru anumite domenii de politică (DG AGRI – ecologizare), care pot pune în pericol realizarea obiectivelor de politică (a se vedea anexa 1, partea 1, secțiunea 2.1).
În plus, evaluarea elementelor legate de performanță, orientarea către rezultate și cadrul de performanță, precum și evaluarea, monitorizarea și raportarea unor astfel de condiționalități ex ante trebuie să fie consolidate în mai multe domenii de politică (DG REGIO și DG EMPL) pentru a se asigura că se obțin rezultate și că se realizează obiectivele de politică dorite (a se vedea documentul de lucru al serviciilor Comisiei, partea 1, secțiunea 3.1).
1.1.3. [bookmark: _Toc458419158]Performanță în domeniile de politică care nu implică cheltuieli
Pentru domeniile de politică care nu implică cheltuieli, un audit privind DG TRADE a concluzionat că direcția generală a asigurat o gestionare eficientă și eficace a instrumentelor de protecție comercială pentru a apăra Uniunea Europeană de denaturări ale schimburilor comerciale (a se vedea documentul de lucru al serviciilor Comisiei, partea 1, secțiunea 7.3).
Un alt audit s-a concentrat pe sprijinul acordat de către EUROSTAT în elaborarea de indicatori utilizați pentru monitorizarea progreselor înregistrate în direcția atingerii obiectivelor strategice ale UE. IAS a observat că procesele operaționale ale EUROSTAT pentru elaborarea de „statistici europene” și indicatori-cheie sunt, în general, satisfăcătoare, dar că, în ceea ce privește utilizarea „altor statistici”, aceste date nu oferă același grad de independență, soliditate și fiabilitate ca „statisticile europene”. În special, IAS nu a identificat nicio dovadă că „alte statistici”, utilizate de direcțiile generale pentru a demonstra progresele înregistrate în realizarea obiectivelor Strategiei Europa 2020, fac obiectul unei verificări de asigurare a calității echivalente cu procesul pus în aplicare de EUROSTAT în cazul „statisticilor europene” (a se vedea documentul de lucru al serviciilor Comisiei, partea 1, secțiunea 8.1).
[bookmark: _Toc448503098][bookmark: _Toc449541316][bookmark: _Toc458419159][bookmark: _Toc384658387]Concluziile limitate ale IAS cu privire la situația controlului intern din cadrul fiecărei direcții generale
După centralizarea funcției de audit intern, IAS a emis pentru prima dată în februarie 2016 o concluzie asupra situației controlului intern[footnoteRef:16] către fiecare direcție generală și serviciu. Scopul acestor concluzii a fost să contribuie la rapoartele anuale de activitate pe 2015 ale direcțiilor generale și serviciilor în cauză, înlocuind fostul aviz IAC privind situația controlului. Concluziile privind situația controlului intern se bazează pe activitatea de audit efectuată în ultimii trei ani și acoperă toate recomandările deschise emise de IAS și IAC (în măsura în care au fost preluate de IAS). În plus, concluziile atrag atenția, în special, asupra tuturor recomandărilor deschise calificate drept „esențiale” sau asupra efectului combinat al unei serii de recomandări „foarte importante”, întrucât acestea pot impune emiterea unei rezerve în raportul anual de activitate al direcției generale/serviciului în cauză. Concluzia IAS asupra situației controlului intern se limitează la sistemele de gestiune și control care au făcut obiectul unui audit și nu se referă la cele care nu au fost auditate de IAS și IAC în ultimii trei ani. [16:  	Informații suplimentare privind concluziile limitate ale IAS asupra situației controlului intern sunt incluse în secțiunea 2.3 din Raportul Comisiei către Parlamentul European, Consiliu și Curtea de Conturi Europeană intitulat „Raportul anual pentru 2015 privind gestionarea și performanța bugetului UE” [COM(2016)446].] 

[bookmark: _Toc448503099][bookmark: _Toc449541317][bookmark: _Toc458419160]Opinia generală privind gestiunea financiară a Comisiei
Astfel cum se prevede în Carta misiunii sale, IAS emite, de asemenea, o opinie generală anuală[footnoteRef:17] cu privire la situația gestiunii financiare în cadrul Comisiei. Aceasta se bazează pe activitatea de audit în domeniul gestiunii financiare în cadrul Comisiei, desfășurată atât de IAS, cât și de fostele structuri de audit intern (IAC), în perioada anterioară de trei ani (2013-2015). De asemenea, aceasta ia în considerare informațiile provenite din alte surse, cum ar fi rapoartele din partea Curții de Conturi Europene (CCE). Opinia generală este publicată în paralel cu prezentul raport și se referă la același exercițiu financiar. [17:  	Informații suplimentare privind Opinia generală pe 2015 sunt incluse în anexa 3 la Raportul Comisiei către Parlamentul European, Consiliu și Curtea de Conturi Europeană intitulat „Raportul anual pentru 2015 privind gestionarea și performanța bugetului UE” [COM(2016)446].
] 

La fel ca în edițiile anterioare, opinia generală pe 2015 este calificată în ceea ce privește rezervele formulate în declarațiile de asigurare ale ordonatorilor de credite prin delegare. Pentru a formula această opinie, IAS a examinat impactul combinat al sumelor estimate a fi expuse riscului, astfel cum au fost indicate în rapoartele anuale de activitate, în funcție de capacitatea de corecție evidențiată de corecțiile financiare și de recuperările din trecut. Având în vedere amploarea corecțiilor financiare și a recuperărilor din trecut și presupunând că se vor efectua corecții privind plățile din 2015 la un nivel comparabil, bugetul UE beneficiază de o protecție adecvată în ansamblul său (nu neapărat în domeniile individuale de politică) și în timp (uneori, câțiva ani mai târziu).
Fără a exprima o rezervă la opinia formulată, auditorul intern a adăugat trei „paragrafe de observații”, care se referă la:
· strategiile de control în domeniul cercetării pentru programele din perioada 2014-2020;
· strategiile de supraveghere în ceea ce privește terții care pun în aplicare politici și programe; și 
· Programul de dezafectare a instalațiilor nucleare și de gestionare a deșeurilor din cadrul Centrului Comun de Cercetare.
[bookmark: _Toc381869128][bookmark: _Toc381869194][bookmark: _Toc381869260][bookmark: _Toc381869132][bookmark: _Toc381869198][bookmark: _Toc381869264][bookmark: _Toc381869134][bookmark: _Toc381869200][bookmark: _Toc381869266][bookmark: _Toc458419161]Consultarea cu Grupul pentru nereguli financiare al Comisiei
În 2015, Grupul pentru nereguli financiare, instituit în conformitate cu articolul 73 alineatul (6) din Regulamentul financiar aplicabil bugetului general al Comunităților Europene, nu a raportat probleme sistemice.
[bookmark: _Toc458419162]Concluzii 
IAS consideră că punerea în aplicare a planurilor de acțiune elaborate ca răspuns la auditurile sale în anul curent și în trecut contribuie la îmbunătățirea constantă a cadrului de control intern al Comisiei.
IAS va efectua audituri de urmărire subsecventă privind executarea planurilor de acțiune, care vor fi examinate de către Comitetul de monitorizare a auditurilor, care, la rândul său, va informa Colegiul comisarilor, după caz.
IAS va continua să se concentreze asupra auditurilor financiare, de conformitate și de performanță.
[bookmark: _Toc458419163]
Listă de acronime
	Acronim
	Descriere

	RAA
	Raportul anual de activitate

	AOD
	Ordonator de credite delegat

	CMA
	Comitetul de monitorizare a auditurilor

	PAC
	Politica agricolă comună

	FC
	Fondul de coeziune

	CONT
	Controlul bugetar

	CSC
	Centrul comun de asistență

	DG
	Direcții generale

	CCE
	Curtea de Conturi Europeană

	ESIF
	Fondurile structurale și de investiții europene

	PC7
	Al șaptelea program-cadru pentru cercetare și dezvoltare tehnologică

	RF
	Regulamentul financiar

	HRM
	Managementul resurselor umane

	IAS
	Serviciul de Audit Intern

	ITSC
	Comitetul director IT

	JTI
	Inițiative comune în domeniul tehnologiei

	IC
	Întreprinderi comune

	KPI
	Indicator-cheie de performanță

	SM
	State membre

	RER
	Rata de eroare reziduală

	SG
	Secretariatul General

	SWD
	Document de lucru al serviciilor Comisiei

	TFUE
	Tratatul privind funcționarea Uniunii Europene

